รัฐบาลไทย-ข่าวทำเนียบรัฐบาล-“พาณิชย์”จับได้อีก 8 ราย ขายหน้ากากอนามัยแพง ทางเฟซบุ๊ก ไลน์ ร้านค้าทั่วไป [กระทรวงพาณิชย์]
วันพฤหัสบดีที่ 23 เมษายน 2563
“พาณิชย์”จับได้อีก 8 ราย ขายหน้ากากอนามัยแพง ทางเฟซบุ๊ก ไลน์ ร้านค้าทั่วไป [กระทรวงพาณิชย์]
“พาณิชย์”จับได้อีก 8 ราย ขายหน้ากากอนามัยแพง ทางเฟซบุ๊ก ไลน์ ร้านค้าทั่วไป
“พาณิชย์”รายงานผลจับกุมผู้กระทําความผิดกรณีหน้ากากอนามัย และเจลแอลกอฮอล์ ตามรวบได้อีก 8 ราย เจอไม่ปิดป้ายแสดงราคา ขายแพงเกินจริง มีทั้งขายทางเฟซบุ๊ก ไลน์ ร้านค้าทั่วไป ทํายอดรวมขยับเพิ่มขึ้นเป็น 382 ราย
นายสุพพัต อ่องแสงคุณ โฆษกกระทรวงพาณิชย์ เปิดเผยถึงผลการปฏิบัติการกรณีสินค้าอุปโภคบริโภคและเวชภัณฑ์ของกระทรวงพาณิชย์ว่า วันที่ 22 เม.ย.2563 ที่ผ่านมา กระทรวงพาณิชย์ได้ร่วมกับหน่วยงานที่เกี่ยวข้อง ดําเนินการจับกุมผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 สามารถจับกุมผู้กระทําความผิดกรณีหน้ากากอนามัย เจลล้างมือและแอลกอฮอล์ เพิ่มอีก 8 ราย แยกเป็นในกรุงเทพฯ 2 ราย และต่างจังหวัด 6 ราย ทําให้ยอดรวมการจับกุมผู้กระทําความผิดเพิ่มขึ้นเป็น 382 ราย แยกเป็นกรุงเทพฯ 172 ราย และต่างจังหวัด 210 ราย
สําหรับการจับกุมในกรุงเทพฯ 2 ราย เป็นการล่อซื้อและจับกุมผู้จําหน่ายหน้ากากอนามัยผ่านทางเฟซบุ๊ก 1 ราย พบจําหน่ายหน้ากากอนามัย บรรจุกล่องละ 50 ชิ้น ในราคากล่องละ 575 บาท เฉลี่ยชิ้นละ 11.50 บาท จํานวน 119 กล่อง รวม 5,950 ชิ้น และร้านค้าจําหน่ายหน้ากากอนามัยผ่านทางแอปพลิเคชันไลน์ 1 ราย จําหน่ายหน้ากากอนามัยบรรจุกล่องละ 50 ชิ้น ในราคากล่องละ 700 บาท เฉลี่ยชิ้นละ 14 บาท รวม 30,000 ชิ้น แจ้งข้อหากระทําความผิดจําหน่ายหน้ากากอนามัยสูงกว่าราคาที่กําหนด และราคาสูงเกินสมควร ตามมาตรา 25 (1) และมาตรา 29
ส่วนในต่างจังหวัด 6 ราย แยกเป็นการกระทําความผิด ดังนี้
กระทําความผิดตามมาตรา 28 ข้อหาจําหน่ายเจลแอลกอฮอล์โดยไม่ปิดป้ายแสดงราคาขาย จํานวน 1 ราย เป็นร้านค้าแผงลอย ในจังหวัดนครสวรรค์
กระทําความผิดตามมาตรา 29 ข้อหาจําหน่ายหน้ากากอนามัยในราคาสูงเกินสมควร โดยเจ้าหน้าที่ทําการล่อซื้อและจับกุมผู้จําหน่ายหน้ากากอนามัยผ่านทางเฟซบุ๊ก จํานวน 4 ราย ได้แก่ จังหวัดชลบุรี 1 ราย พบจําหน่ายหน้ากากอนามัย บรรจุกล่องละ 50 ชิ้น ในราคากล่องละ 590 บาท เฉลี่ยชิ้นละ 11.80 บาท จังหวัดนครสวรรค์ 1 ราย พบจําหน่ายหน้ากากอนามัยทางการแพทย์ บรรจุกล่องละ 50 ชิ้น ในราคากล่องละ 650 บาท เฉลี่ยชิ้นละ 13 บาท และจังหวัดพิษณุโลก 2 ราย พบจําหน่ายหน้ากากอนามัย บรรจุกล่องละ 50 ชิ้น ในราคากล่องละ 680-690 บาท เฉลี่ยชิ้นละ 13.60-13.80 บาท รวม 150 ชิ้น และเจ้าหน้าที่ยังได้ทําการล่อซื้อและจับกุมผู้จําหน่ายหน้ากากอนามัยเป็นร้านค้าทั่วไป ในจังหวัดพิษณุโลกอีก 1 ราย พร้อมของกลางเป็นหน้ากากอนามัยบรรจุกล่อง 50 ชิ้น
ทางด้านสถานการณ์การจําหน่ายไข่ไก่ ในภาพรวมความต้องการซื้อไข่ไก่ลดลงจนเข้าสู่ภาวะปกติ ประชาชนซื้อเท่าที่พอเพียงต่อการบริโภค อีกทั้งมีปริมาณผลผลิตไข่ไก่เข้าสู่ตลาดเพิ่มขึ้น สามารถสั่งซื้อและส่งสินค้าได้ตามปกติ ทําให้ไม่มีปัญหาด้านราคาและการขาดแคลน แต่กระทรวงพาณิชย์ได้ติดตามสถานการณ์อย่างใกล้ชิดต่อไป และพบผู้กระทําความผิดกรณีไม่ปิดป้ายแสดงราคาขาย ตามมาตรา 28 เพิ่ม 1 ราย ในจังหวัดเพชรบูรณ์ ส่วนการขายแพง ไม่มีการจับกุมเพิ่ม ทําให้ยอดรวมการจับกุมเพิ่มเป็น 28 ราย
“ในสถานการณ์การระบาดของโรคไวรัสโควิด–19 อยากย้ําเตือนผู้ที่มีพฤติกรรมกักตุน และขายสินค้าแพงเกินจริง โดยเฉพาะสินค้าหน้ากากอนามัย เจลล้างมือ และแอลกอฮอล์ รวมถึงสินค้าที่จําเป็นอื่นๆ หากพบการกระทําความผิด กระทรวงพาณิชย์จะดําเนินคดีตามกฎหมายขั้นเด็ดขาด เพราะถือเป็นการเอารัดเอาเปรียบประชาชน โดยประชาชนที่พบเห็นการกักตุนสินค้าและขายสินค้าแพงเกินจริง สามารถร้องเรียนได้ที่สายด่วนกรมการค้าภายใน 1569 และในต่างจังหวัดร้องเรียนได้ที่สํานักงานพาณิชย์จังหวัด หรือศูนย์ดํารงธรรมจังหวัด”นายสุพพัตกล่าว
>>>ติดตามข่าวสารพาณิชย์แบบฉับไว ส่งตรงถึงมือถือได้ที่http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์https://twitter.com/CNAOnlineTwit